Man beseer toe motor hom omry | Netwerk24
Man beseer toe motor hom omry
Deur Jackie Kruger 23 Julie 2017 16:52
'n Man (70) is Saterdagaand laat beseer toe hy deur 'n ligte motorvoertuig in Voortrekkerstraat in Stikland, Kaapstad raakgery is.
Luidens 'n verklaring van ER24 wat saam met die metro- en brandweerdiens na die toneel is, het hulle die man in die middel van die pad aangetref. Die voertuig wat die man raakgery het, het 'n ent verder gestaan.
Die man is ondersoek en paramedici het vasgestel dat sy been ernstig beseer is.
Die man is gestabiliseer en na die Karl Bremer-hospitaal geneem. Die bestuurder van die motor was ongedeerd.